谷佳惠 F奶男仔頭
2024年04月07日 22:00
東網電視
更多新聞短片
唔少女仔鍾意玩中性打扮,搞到身上冇乜女人味,對男士嚟講,吸引力自然大減。之但係男仔頭性格又唔同講法,好似今日為大家介紹嘅谷佳惠,性情豪爽,飲得玩得,加上有樣有身材,所以深得唔少男士嘅歡心!
平易近人
日本寫真界有好多「胸前偉大」嘅女優,好似柳瀨沙紀、能美真奈、和地司等等,唔少男士都會情不自禁地望多兩眼,但喺筆者眼中,女人唔一定要好大波先叫正,好似谷佳惠咁身材勻稱,一樣有吸引力!
今年26歲嘅佳惠,有一副嬌俏可愛嘅面孔,笑起上嚟散發住一股純真和善嘅氣質,一睇就知佢嘅性格平易近人。講到身材,佳惠唔屬於大波妹,但一對F奶圓潤飽滿,而且腰幼臀圓,最重要係身上嘅肉地極具彈性,好明顯平時有做開運動啦!
飲得玩得
谷佳惠喺2019年初次以寫真女優身份為雜誌拍攝水着照,之後一直好活躍,頻頻參與攝影活動,以提升知名度,所以順利爭取到上電視演出嘅機會。好多觀眾見到阿妹喺演出時,性格豪放,不拘小節,都對佢產生好感。事實上,谷佳惠嘅性格好男仔頭,平時愛好杯中物,最鍾意就係飲啤酒,仲話可以一次過喺屋企飲半打啤酒添!另外,阿妹亦愛好博彩,除咗有參與單車賽事博彩,一得閒就會落彈珠機舖玩,亦因此被一間連鎖店睇中,搵佢做宣傳大使,實行寓工作於娛樂。